text: Venstre-byrådsmedlem efterlyser klar besked
  06 april 2015 kl. 06.18
  Keld Valentin, byrådsmedlem for Venstre i Haderslev, mener ikke, at partiets formand, Lars Løkke Rasmussen, lever op til sloganet: Venstre ved du, hvor du har.
  Sammen med andre aktive Venstre-folk efterlyser han klare svar på, hvad der skal ske med f.eks. kontanthjælpen og regionerne efter et valg? Jyllands-Posten har spurgt en række Venstre-folk over hele landet om deres holdning til Venstres udmeldinger.
  Keld Valentin mener ikke, at partiformanden lever op til det slogan, som fyldte kampagnematerialet i 1990?erne, og som mange Venstrefolk stadig ynder at benytte: »Venstre ved du, hvor du har.«
  Colette Brix, kandidat i Valby, siger til avisen:
  - Det er svært at være kandidat, hvis man ikke ved, hvad man skal mene. Man vil gerne vide, hvad chefen vil. Hvad skal vi? Hvor skal vi hen?
  Næstformand Kristian Jensen vil ifølge Jyllands-Posten ikke love klarere svar inden valget:
  - Vi har sagt, at vi arbejder på at præcisere jobreformen. Om vi kommer med et mere præcist kontanthjælpsloft, er for mig mindre væsentligt,
  Han mener ikke, at folk kan være i tvivl om, hvad Venstre vil.
  - Vi vil gøre det mere attraktivt at arbejde. Det er det, vi vil, siger han.
  